На основу члана 87 став 18 Закона о превозу у друмском саобраћају ("Службени лист ЦГ", број 071/17 и 067/19), члана 38 став 1 тачка 2 Закона о локалној самоуправи (“Службени лист Црне Горе” бр. 002/18, 034/19, 038/20, 050/22 и 084/22) и члана 34 став 1 тачка 2 Статута Општине Зета  ("Службени лист Црне Горе - општински прописи", број 012/23), Скупштина Општине Зета на сједници одржаној ___ донијела је - 
ОДЛУКУ
о ауто-такси превозу
I ОПШТЕ ОДРЕДБЕ
Члан 1
Овом одлуком уређују се ближи услови, организација, радна одјећа, оптималан број ауто-такси возила, минимални број ауто-такси возила прилагођених лицима са инвалидитетом, минималне и максималне цијене у оквиру такси тарифе и начин обављања ауто-такси превоза на територији Општине Зета (у даљем тексту: такси превоз).
Члан 2
Изрази који се у овој одлуци користе за физичка лица у мушком роду, подразумијевају исте изразе за физичка лица у женском роду.
Члан 3
Такси превозник је правно лице или предузетник који је регистрован у Централном регистру привредних субјеката и има лиценцу за обављање ауто-такси превоза (у даљем тексту: такси превозник).
Такси возач је физичко лице које обавља такси превоз као предузетник или као запослени у правном лицу или код предузетника који испуњава услове за возача прописане Законом о превозу у друмском саобраћају и овом одлуком.
II УСЛОВИ, ОРГАНИЗАЦИЈА ОБАВЉАЊА ТАКСИ ПРЕВОЗА И РАДНА ОДЈЕЋА
Члан 4
Секретаријат за уређење простора, заштиту животне средине и саобраћај Општине Зета (у даљем тексту: надлежни орган), доноси рјешење о издавању лиценце за ауто-такси превоз, издаје лиценцу за ауто-такси превоз и извод лиценце за возило којим се обавља ауто-такси превоз, у складу са Законом.
Уз захтјев за издавање лиценце за обављање ауто – такси превоза, неопходно је доставити сљедећу документацију:
-	писани захтјев;
-	Овјерена фотокопија потврде о регистрацији из ЦРПС-а, као и документа из којег се види да је превозник регистрован за дјелатност ауто – такси превоза (уговор о оснивању / статут, ако је превозник привредно друштво).
-	Овјерена копија саобраћајне дозволе, рачун или уговор о куповини возила за које се издаје лиценца
-	Потврда Управе полиције, да правно лице, односно одговорно лице у правном лицу, или физичко лице:
o	није било осуђивано за кривична дјела против имовине, службене дужности, опште сигурности људи и имовине, права из рада, платног промета и привредног пословања, безбједности јавног саобраћаја, животне средине;
o	да му није била изречена заштитна мјера забране вршења дјелатности јавног превоза путника или терета у друмском саобраћају;
o	није осуђивано за друга кривична дјела на затворску казну дужу од годину дана;
o	Лице које је било осуђивано и којем су престале правне посљедице осуде, испуњава услов доброг угледа.
-	Потврда подручног органа за прекршаје да правно лице, односно одговорно лице у правном лицу, или физичко лице:
o	није у посљедње двије године од дана подношења захтјева, више од два пута, правоснажном одлуком надлежног органа за прекршаје, кажњавано за тежи прекршај у вези са обављањем дјелатности: превоза путника или терета у друмском саобраћају у складу са Законом о превозу у друмском саобраћају или прописима у вези са безбједношћу саобраћаја, безбједности саобраћаја, јавним путевима, превозом опасних материја, повредом права по основу рада и нелегалног запошљавања, нелојалном конкуренцијом, корупцијом, или ако је обављало превоз без одговарајуће лиценце, односно у супротности са одредбама међународних уговора, новчаном казном већом од 1500,00 еура за правно лице, односно 800,00 еура за физичко лице.
-	За лице одговорно за превоз:
o	овјерена фотокопија дипломе о завршеној стручној спреми,
o	овјерена фотокопија радне књижице,

Уз захтјев за издавање извода из лиценце превозник је дужан доставити:
-	Овјерену копију саобраћајне дозволе на ТX таблице;
-	Потврду о плаћеној комуналној такси за коришћење такси стајалишта
-	Потврду о испуњености посебних техничких и техничко – експлоатационих услова за возило издату у складу са прописима којима су прописани посебни технички и техничко – експлоатациони услови које треба да испуњавају возила којима се обавља јавни превоз путника или терета у друмском саобраћају и превоз за сопствене потребе, начин исписивања натписа на тим возилима и услови у погледу кадра и опреме за правно лице које врши послове контроле испуњености посебних услова;
-	Увјерење о овјеравању мјерила.

Уз захтјев за продужење лиценце, поред услова предвиђених Законом, превозник је дужан доставити и потврду о плаћеној комуналној такси за коришћење такси стајалишта.
Члан 5
Максималан број ауто – такси возила је 50, од чега једно привредно друштво или предузетник може имати максимум 40%.
Приликом попуне броја из става 2 овог члана, Секретаријат је дужан да се придржава критеријума:
-	Датум подношења захтјева;
-	Стварање предуслова за спровођење електронске фискализацију у складу са прописима којима је регулисана обавеза фискализације.
Члан 6
Такси превоз се обавља возилима која су регистрована на територији Општине Зета.

Члан 7
Возило којим се обавља такси превоз, поред услова утврђених законом и подзаконским актима, мора испуњавати и слиједеће естетско-експлоатационе услове:
   - да има посебну регистарску ознаку ЗТ-ТX са бројем;
   - да на средини крова има свјетлећу ознаку "TAXI" која садржи назив "Зета" и број лиценце са евиденционим бројем возила, која је синхронизована са таксиметром тако да се свијетло на ознаци гаси када се таксиметар укључи;
   - да је механизам за управљање смјештен на лијевој страни возила;
   - да има таксиметар који мора бити технички исправан, баждарен, пломбиран и постављен тако да износ који откуцава буде видљив путнику;
   - да су сва сједишта у возилу исправна, као и тапациране површине;
   - да је чисто, једнообразно обојено и без оштећења;
   - да има исправан противпожарни апарат коме није истекао рок употребе;
   - да је без натписа и слика која имају страначка, вјерска или национална обиљежја;
   - да на предњим вратима возила има исписан назив привредног друштва, односно предузетника.
Изглед и величину ознаке "TAXI" из става 1 алинеја 2 овог члана прописује надлежни орган и иста је саставни дио ове одлуке.
Надлежни орган на захтјев такси превозника издаје потврду о испуњавању услова из став 1 овог члана.
На возилу, поред назива такси превозника, на бочним и петим (пртљажним) вратима, може бити истакнут број телефона и е-маил адреса превозника.
Члан 8
Такси превозник је дужан да обавља превоз путника у складу са лиценцом за ауто-такси превоз.

Радна одјећа

Члан 9
Радна одјећа такси возача састоји се од јакне или сакоа и панталона, тамно плаве или црне боје, кошуље бијеле односно свијетло плаве боје, кратких или дугих рукава, црних или тамно плавих ципела.
Саставни дио радне одјеће чини плочица са исписаним називом превозника и возача ауто – такси возила.
Плочица мора бити видно истакнута на горњем дијелу радне одјеће.
Плочица са исписаним натписима је максимално до 5cm x 5cm.
Возач је дужан да за вријеме обављања ауто – такси превоза носи радну одјећу.
Превозник је дужан старати се о поштовању правила за радну одјећу од стране ангажованих возача.
III ТАКСИ ЛЕГИТИМАЦИЈА
Члан 10
Возач такси возила мора да има легитимацију за такси превоз.
Возач подноси захтјев за издавање легитимације за такси превоз.
Уз захтјев из става 2 овог члана, возач прилаже:
-	Возачку дозволу за управљање возилима категорије Б, најмање једну годину;
-	Увјерење о здравственој способности, у складу са законом којим се уређује безбједност саобраћаја на путевима;
-	Фотографију возача, димензије 3,00x3,50 cm

Секретаријат доноси рјешење и издаје такси легитимацију на обрасцу који прописује надлежни орган.
Такси легитимација издаје се на период важења увјерења о здравстеној способности из ставе 3 алинеја 2.
Такси легитимација мора бити истакнута на видном мјесту у возилу за вријеме превоза путника.
Возач не може започети са радом без издате такси легитимације.

IV МИНИМАЛАН БРОЈ ТАКСИ ВОЗИЛА ПРИЛАГОЂЕНИХ ЛИЦИМА СА ИНВАЛИДИТЕТОМ
Члан 11
Такси превозник који обавља ауто-такси превоз са 15 и више возила, дужан је да најмање једно возила од укупног броја возила којим обавља превоз опреми платформом за олакшан улазак и излазак лица са инвалидитетом, као и опремом за безбједан превоз ових лица.
V МИНИМАЛНЕ И МАКСИМАЛНЕ ЦИЈЕНЕ У ОКВИРУ ТАКСИ ТАРИФЕ
Члан 12
Минималне и максималне цијене за такси превоз на територији Општине Зета, износе:
				
Назив услуге	Тарифа 1	Тарифа 2	Тарифа 3	
		Ноћна вожња од 22:00 до 06:00 и у вријеме празника	Вожња ван Општине Зета	
				
	минимум - максимум	минимум - максимум	минимум - максимум	
Старт	0,40€ - 1,00€	0,50€ - 1,00€	0,40€ - 1,00€	
Вожња по км	0,40€ - 1,00€	0,50€ - 1,00€	0,40€ - 1,00€	
Чекање по једном часу	4,00€ - 8,00€	5,00€ - 10,00€	5,00€ - 10,00€	
Долазак на адресу	0,00€ - 0,00€	0,00€ - 0,00€	0,00€ - 0,00€	
Превоз пртљага	0,00€ - 0,00€	0,00€ - 0,00€	0,00€ - 0,00€	
Члан 13
Такси превозник предлаже цјеновник услуга превоза у складу са чланом 12 ове одлуке.
Цјеновник услуга превоза из става 1 овог члана мора бити овјерен од стране такси превозника и надлежног органа.
Такси превозник је обавезан да на видном мјесту у возилу истакне овјерени цјеновник услуга превоза, тако да га путници могу без тешкоћа прочитати.
Члан 14
За обављену вожњу путник плаћа накнаду у износу који покаже таксиметар.
У накнаду за вршење такси превоза урачунат је и превоз личног пртљага путника.
Такси превозник је обавезан да, на захтјев путника, а по извршеној услузи, изда рачун, у складу са пореским прописима, који мора да садржи сљедеће податке:
   - име и презиме такси превозника;
   - регистарски и евиденциони број возила;
   - датум, вријеме вожње, релацију и дужину у км;
   - износ накнаде за извршену услугу;
   - печат такси превозника.
VI НАЧИН ОБАВЉАЊА ТАКСИ ПРЕВОЗА
Члан 15
Такси стајалиште је одређено и уређено мјесто на саобраћајној површини на којој се такси возила под једнаким условима заустављају, чекају и примају путнике ради отпочињања вожње.
На такси стајалишта забрањено је паркирање возила лица која немају одобрење за обављање такси превоза, осим возила службе хитне помоћи, комуналне инспекција, комуналне полиције и МУП-а, приликом извршавања службених радњи.
Простор за заустављање возила на такси стајалишту означава се жутом бојом, а на почетку и крају стајалишта истом бојом уписује се ознака "TAXI".
Обиљежавање и одржавање такси стајалишта обавља привредно друштво или предузетник коме су посебном одлуком повјерени послови одржавања саобраћајница на подручју града.
Изузетно, паркинг простор који служи за коришћење пословних објеката (аеродром, тржни центри, хотели и сл.), може се на захтјев власника објекта обиљежити као такси стајалиште, уз претходну сагласност надлежног органа.
Одобрење из става 6 издаје се на период од 5 година уз могућност продужења.
Захтјев из става 6 овог члана мора да садржи:
-	Извод из ЦРПС:
-	Лист непокретности као доказ о власништву, копију плана са назначеном катастарском парцелом и намјеном према важећем планском документу;
-	Техничку документацију израђену на нивоу идејног пројекта у складу са прописом којим се уређује саобраћајна сигнализација,
О одржавању такси стајалишта из става 6 овог члана и о организацији такси превоза на истом, стара се власник, односно корисник тог објекта.
За коришћење такси стајалишта, плаћа се комунална такса у складу са прописима Општине Зета којима су уведене комуналне таксе, утврђена њихова висина, начин и рокови плаћања.
Такса из става 8 не плаћа се за такси стајалишта из става 6 овог члана.
Члан 16
Такси возач у обављању такси превоза дужан је користити такси стајалиште.
Такси возачу је забрањен пријем и искрцавање путника на аутобуским стајалиштима и на удаљености мањој од 15 метара испред и иза обиљежених стајалишта намијењених за линијски градски и приградски превоз путника.
Члан 17
Такси превоз обављају такси превозници под једнаким условима.

Такси возила се на такси стајалишту постављају према реду доласка.

Путнике прихвата прво возило у реду, осим ако путник изричито тражи другачије.
Члан 18
Такси возач је обавезан да, за вријеме стајања возила на стајалишту, буде у свом возилу или поред њега.

Такси превозник је обавезан уклонити или прекрити такси ознаку, ако користи такси возило за своје потребе.
Члан 19
Такси превозник може преузимати путнике на њихов захтјев и изван такси стајалишта ако му то услови саобраћаја и саобраћајни прописи дозвољавају.

Такси превозник је обавезан да прими у возило сваког путника у границама расположивог броја сједишта, као и лични пртљаг путника у границама величине и носивости пртљажног простора.
Члан 20
Такси превозник је обавезан да, по уласку путника у возило, укључи таксиметар, а по завршеној вожњи да га искључи.
Такси превозник је обавезан да путника до мјеста опредјељења превезе најкраћим путем, односно путем који путник одреди, у складу са важећим режимом саобраћаја.
Члан 21
Такси возач је обавезан да, за вријеме превоза путника, буде уредног изгледа и да је уредно одјевен.
Такси возач у току рада не смије бити без кошуље или мајице, ципела, патика или сандала на ногама, нити одјевен у шортсу или мајици без рукава.
Такси возач је обавезан да се, за вријеме обављања такси превоза, према путницима опходи културно и предусретљиво.
Члан 22
О пријему других путника у току такси превоза до мјеста опредјељења одлучује путник који је започео коришћење такси превоза.
Ако путник који је започео вожњу из става 1 овог члана, напусти возило раније дужан је да плати накнаду у износу који је таксиметар показао. Наставак вожње се сматра новом вожњом и таксиметар се укључује поново. Путник који наставља вожњу плаћа накнаду у износу који таксиметар покаже у наставку вожње до мјеста опредјељења.

Члан 23
Започету вожњу такси возач мора довршити.
Уколико такси возач није у могућности да доврши вожњу дужан је да, у најкраћем року, обезбиједи друго возило за превоз.
У случају да не доврши започету вожњу, а није у могућности да у најкраћем року обезбиједи друго возило, такси возачу не припада накнада за пређени дио пута.
Члан 24
Такси возилом се не могу превозити:
   - лица под дејством алкохола и опојних дрога која својим понашањем ремете мир или угрожавају безбједност других путника и превозника;
   - експлозивне, лако запаљиве, отровне и друге материје, које због својих особина могу бити опасне по безбједност и здравље људи или могу нанијети другу штету;
   - лица која својом одјећом или пртљагом могу упрљати или оштетити унутрашњост возила;
   - животиње супротно посебним прописима, осим паса водича за слијепа лица.
Забрањено је пушење у такси возилу.
VII НАДЗОР
Члан 25
Надзор над примјеном одредаба ове одлуке врши надзорни орган.
Послове инспекцијског надзора врши инспектор за друмски саобраћај.
Обезбјеђење комуналног реда и комунални надзор над спровођењем ове одлуке врши комунални полицајац.
VIII КАЗНЕНЕ ОДРЕДБЕ
Члан 26
Новчаном казном од 150 еура до 3.000 еура казниће се за прекршај правно лице, ако:
   - обавља ауто-такси превоз возилом које нема посебну регистарску ознаку ЗТ-ТX са бројем (члан 7 став 1 алинеја 1);
   - је ангажовао такси возача без прописане радне одјеће (члан 9);
   - возило на средини крова нема свјетлећу ознаку "ТАXИ" која садржи грб и назив "ЗЕТА" и број лиценце са евиденционим бројем возила, која је синхронизована са таксиметром тако да се свијетло на ознаци гаси када се таксиметар укључи (члан 7 став 1 алинеја 2);
   - возило нема таксиметар који је технички исправан, баждарен, пломбиран и постављен тако да износ који откуцава буде видљив путнику (члан 7 став 1 алинеја 4);
   - је ангажовао возача такси возила без легитимације за такси превоз. (члан 10 став 1);
   - обавља ауто-такси превоз са 20 и више возила, а нема најмање 5% возила од укупног броја возила којим обавља превоз, опремљених платформом за олакшан улазак и излазак лица са инвалидитетом као и опремом за безбједан превоз ових лица (члан 11);
За прекршај из става 1 овог члана казниће се одговорно лице у правном лицу новчаном казном од 20 еура до 1000 еура.
За прекршај из става 1 овог члана казниће се предузетник новчаном казном од 50 еура до 3000 еура.
Члан 27
Новчаном казном од 150 еура до 3000 еура казниће се за прекршај правно лице, ако:
   - у возилу нема исправан противпожарни апарат или је апарату истекао рок употребе (члан 7 став 1 алинеја 7);
   - на возилу постоје натписи и слике која имају страначка, вјерска или национална обиљежја (члан 7 став 1 алинеја 8);
   - у случају престанка обављања такси превоза, у року од 8 дана, надлежном органу за послове саобраћаја, не врати такси легитимацију (члан 10 став 4);
   - не истакне цјеновник овјерен од стране такси превозника и надлежног органа на видном мјесту у возилу, тако да га путници без тешкоћа могу прочитати (члан 13 став 3);
   - кориснику услуге ауто – такси превоза не изда рачун за обављени превоз у складу са законом који се уређује наплата пореза, а који садржи: датум, километражу и цијену превоза (члан 14 став 3);
   - врши пријем и искрцавање путника на аутобуским стајалиштима и на удаљености мањој од 15 метара испред и иза обиљежених стајалишта намијењених за линијски градски и приградски превоз путника (члан 16 став 2);
   - користи такси возило за своје потребе, а није уклонио или прекрио такси ознаку (члан 18 став 2);
   - не укључи таксиметар по уласку путника у возило, а по завршеној вожњи га искључи (члан 20 став 1);
   - путника не превезе најкраћим путем до мјеста опредјељења, односно путем који је путник одредио, у складу са важећим режимом саобраћаја (члан 20 став 2).
За прекршај из става 1 овог члана казниће се одговорно лице у правном лицу новчаном казном од 20 еура до 500 еура.
За прекршај из става 1 овог члана казниће се предузетник новчаном казном од 50 еура до 1.000 еура.
За прекршај из става 1 овог члана казниће се возач новчаном казном од 20 еура до 300 еура.
Члан 28
Новчаном казном од 150 еура до 2.000 еура казниће се за прекршај правно лице, ако:
   - сва сједишта у возилу нијесу исправна или су тапациране површине поцијепане (члан 7 став 1 алинеја 5);
   - возило није чисто, једнообразно обојено или је са оштећењима (члан 7 став 1 алинеја 6);
   - не постави такси возила на такси стајалишту према реду доласка (члан 17 став 2);
   - преко реда прихвати путника, а да то путник није изричито затражио (члан 17 став 3);
   - такси возач, за вријеме стајања возила на стајалишту, није у свом возилу или поред њега (члан 18 став 1);
   - не прими у возило сваког путника у границама расположивог броја сједишта, као и лични пртљаг путника у границама величине и носивости пртљажног простора (члан 19 став 2);
   - такси возач, за вријеме превоза путника, није уредног изгледа и није уредно одјевен (члан 21 став 1);
   - такси возач врши превоз путника без кошуље или мајице, ципела, патика или сандала на ногама или то врши одјевен у шортс или мајицу без рукава (члан 21 став 2);
   - такси возач, за вријеме обављања такси превоза, према путницима се не опходи културно и предусретљиво (члан 21 став 3);
   - у току такси превоза до мјеста опредјељења прими другог путника без сагласности путника који је започео коришћење такси превоза (члан 22 став 1);
   - није у могућности да доврши започету вожњу, а није у најкраћем року, обезбиједио друго возило за превоз путника (члан 23 став 2);
   - такси возач или неко од путника пуши у такси возилу за вријеме обављања такси превоза (члан 24 став 2).
За прекршај из става 1 овог члана казниће се одговорно лице у правном лицу новчаном казном од 20 еура до 300 еура.
За прекршај из става 1 овог члана казниће се предузетник новчаном казном од 50 еура до 1.000 еура.
За прекршај из става 1 овог члана казниће се возач новчаном казном од 20 еура до 100 еура.
Члан 29
Новчаном казном од 50 еура до 120 еура казниће се за прекршај возач који нема одобрење за обављање такси превоза, осим возача возила Хитних служби и МУП-а (члан 1 став 2).
IX ЗАВРШНА ОДРЕДБА
Члан 30
Ова одлука ступа на снагу осмог дана од дана објављивања у "Службеном листу Црне Горе - општински прописи".

Број:
Анови,  2023. године

Скупштина општине Зета

Предсједник Скупштине
                                        Лука Крстовић

Саобраћајно – технички услови за уређење такси стајалишта
Такси стајалиште је одређено и уређено мјесто на саобраћајној површини на којој се такси возила под једнаким условима заустављају, чекају и примају путнике, ради отпочињања вожње. На истом се мора обезбиједити приступачност за возила и пјешаке, а да се при томе не угрожава безбједно одвијање саобраћаја.
Локација за такси стајалиште мора бити удаљено од BUS – стајалишта, односно на удаљености већој од 15,0 метара испред и иза обиљежених стајалишта намијењених за линијски градски и приградски превоз путника.
Такси стајалишта морају да задовоље одређене саобраћајно – техничке услове, у складу са техничким прописима и стандардима који регулишу ову област.
Укупан број обиљежених такси стајалишта на територији Општине Зета је са 100 такси мјеста. Подсјећамо, такси стајалишта на територији Зете одређена су, водећи рачуна о несметаном одвијању саобраћаја на локацијама, и/или, планској документацији, саобраћајно – техничким стандардима и нормативама.
Начин исписивања натписа на коловозу (taxi),облик и величина слова, те начин постављања вертикалне саобраћајне сигнализације врши се на основу одредби Правилника о саобраћајној сигнализацији („Службени лист Црне Горе“, бр. 032/14).
Преглед постојећих локација такси стајалишта, са бројем такси мјеста

           ЛОКАЦИЈА	        БРОЈ МЈЕСТА	
XII Улица Анови – (при раскрсници са III Улица Анови) 	3	
Главна градска улица Анови – код паркинга	3	
Главна градска улица Анови – код ЗЗЗЦГ	3	
Главна градска улица Анови – код дома здравља	3	
Улица Томић Уба, Голубовци	3	
Улица Трешњица 3, Голубовци	3	
XXII Улица Махала, Махала	3	
Подгорица – Петровац, Махала – код XXIII Улице Махала	3	
XXXI Улица Махала, Махала	2	
II Улица Доња Цијевна, Доња Цијевна	2	
VII Улица Доња цијевна, Доња Цијевна	3	
Подгорица – Петровац, Мојановићи – код жељезничке	3	

ПРЕДЊА И ЗАДЊА СТРАНА ОЗНАКЕ „TAXI“

ДИМЕНЗИЈЕ ОЗНАКЕ „TAXI“

ПРЕДЊА И ЗАДЊА СТРАНА

ПОГЛЕД ОДОЗГО

БОЧНА СТРАНА

ИЗГЛЕД НАЉЕПНИЦЕ ЗА ОЗНАЧАВАЊЕ ТАКСИ ВОЗИЛА

НАПОМЕНА:

Образац наљепнице се штампа на заштићеном материјалу који садржи специјални пријањајући слој на штампаном холограмском филму, који има преливање на свјетлост, којим се обезбјеђује њено уништење при уклањању са стакла. Наљепница садржи урезана Т слова која обезбјеђују додатна цијепања при одљепљивању.

О б р а з л о ж е њ е

Правни основ за доношење Одлуке о ауто – такси превозу на територији Главног града, садржан је у члану 87 став 18 Закона о превозу у друмском саобраћају (“Службени лист Црне Горе”, бр. 071/17, 067/19), којим је прописано да ближе услове, организацију, радну одјећу, оптималан број ауто – такси возила, минимални број ауто – такси возила прилагођених лицима са инвалидитетом, минималне и максималне цијене у оквиру такси тарифе и начин објављивања ауто – такси превоза прописује надлежни орган јединице локалне самоуправе, у члану 38 став 1 тачка 2 Закона о локалној самоуправи (“Службени лист Црне Горе” бр. 002/18, 034/19, 038/20, 050/22 и 084/22), којим је прописано да Скупштина доноси прописе и друге правне акте, као и у члану 34 став 1 тачка 2 Статута Општине Зета (“Службени лист Црне Горе” – општински прописи, бр 012/23), којим је прописано да Скупштина додноси прописе и друге опште акте.

Разлози за доношење Одлуке
Законом о измјенама и допунама Закона о територијалној организацији („Службени лист Црне Горе“, број 092/22), Општина Зета је из Општине у оквиру Главног града Голубовци конституисана у самосталну општину. У односу на промјену статуса, овом Одлуком се стварају услови за функционисање и спровођење послова од непосредног интереса за локално становништво.

Објашњење појединих одредби:
Поглавље I “Опште одредбе (члан 1-3)
Овим поглављем регулисане су опште одредбе у смислу области регулисања ове одлуке, да изрази употријебљени за физичка лица у мушком роду подразумијевају исте изразе за физичка лица у женском роду и дефинисање основних института као што су такси превозник и такси возач.

Поглавље II “Услови, организација обављања такси превоза и радна одјећа” (члан 4-10)
У оквиру овог поглавља прописано је ко и на који начин и под којим условима се издају лиценце за ауто – такси превоз, као и коју документацију је неопходно доставити уз захтјев за издавање извода из лиценце. Прописано је да је максималан број ауто – такси возила 100. Осим тога прописано је и које услове мора испуњавти возило којим се обавља ауто – такси превоз, као и то да је такси превозник дужан да обавља превоз путника у складу са лиценцом за ауто – такси превоз. Чланом 9 прописан је изглед радне одјеће које возач мора имати приликом обављања ауто – такси превоза, димензија плочице са натписом превозника и возача, мјесто гдје се иста мора налазити, као и да се превозник мора старати о поштовању правила за радну одјећу од стране ангажованих возача.

Поглавље III “Такси легитимација” (члан 10)
Чланом 10 прописана је обавеза посједовање такси легитимације као и процедура њеног добијања.

Поглавље IV “Минималан број такси возила прилагођен лицима са инвалидитетом” (члан 11)
Чланом 11 прописано је да такси превозник који обавља ауто-такси превоз са 20 и више возила, дужан је да најмање 5% возила од укупног броја возила којим обавља превоз опреми платформом за олакшан улазак и излазак лица са инвалидитетом, као и опремом за безбједан превоз ових лица.

Поглавље V “Минималне и максималне цијене у оквиру такси тарифе” (члан 12 - 14)
Прописане су минималне и максималне цијене у оквиру такси тарифа на територији Општине Зета, да за обављену вожњу путтник плаћа накнаду у износу који покаже таксиметар, као и обавеза издавања рачуна као и што треба да садржи издати рачун.
Поглављем VI “Начин обављања такси превоза” (члан 15-24)
Прописани су услови и обавезе такси превозника за вријеме обављања такси превоза, начин обиљежавања и одржавања такси стајалишта, плаћање комуналне таксе за коришћење такси стајалишта, начин понашања возача приликом пријема путника и обављања превоза, ко односно шта се не смије превозити такси возилом и обавеза обавјештавања Секретаријата о начину обаљања посредовања у уговарању такси превоза и шта обавезно мора да се налази у такси возилу.

Поглављем VII “Надзор”  (члан 25)
Прописано је да управни надзор над примјеном одредаба ове одлуке врши Секретаријат, да послове инспекцијског надзора врши Комунална инспекција, као и да обезбјеђење комуналног реда и комунални надзор над спровођењем ове одлуке врши 
Комунална полиција.

Поглављем VIII “Казнене одредбе” (члан 26 – 29) прописане су казне за привредна друштва, предузетнике и физичка лица односно возаче, уколико поступе супротно одредбама Одлуке.

Поглављем IX “Прелазна и завршна одредба” прописано је дас у превозници дужни да у Одлука ступа на снагу осмог дана од дана објављивања у Службеном листу Црне Горе – општински прописи.
Саставни дио ове Одлуке чине Прилог 1 и 2. Прилог 1 дефинише локације и број …